"He can fuck himself for all I care" - Dan il-mod kif Joanna Gonzi li kienet is-Sindtku ta' Tas-Sliema titkellem fuq il-Laburisti. " He can fuck himself for all I care (Jista' jmur jinħexa minn dak li jimportanti)," qalet Gonzi f'din il-laqgħa li tagħha għandna 'recording'. Mistoqsija għal min qiegħda tgħid, Gonzi wieġbet hekk: "Żibel għad inġibhom kollha kemm huma, imorru jitnejjku," "I really want them dead, all of them (Irridhom mejtin kollha kemm huma)," insistit Gonzi. Dlonk it-twissija tal-accountant tal-kunsill li qalilha: "Trid iżomm kalma għax alla ħares jisimek xi ħadd." Dik tal-accountant hija dikjarazzjoni li tixhed is-serjetà ta' dak li kienet qiegħda tħid Gonzi. Dan kollu ġie rapportat fl-Oriżżont ta' 1 ta' Marzu dwar il-mod kif tkellmet is-Sindtku Joanna Gonzi dwar il-membri l-oħra tal-Kunsill ta' Tas-Sliema f' laqgħa li saret fis-26 t'Ottubru ta' 2010. Dan it-tip ta' disprezz dejjem kien fid-demm ta' dawk b'kunjonhom Gonzi. Jekk nieħdu l-Arċisqof Mikiel Gonzi li għamel ħsara rreperabbli lis-soċjeta' Maltija bil-ħdura tad-Dnub il-Mejjet li poġġa fuq ras il-Laburisti tas-snin sittin, naraw l-istess mentalita' ta' "jien dejjem għandi raġun u kulħadd injorant". Gonzi ma setax jibla' l-fatt li fis-snin sittin kien hemm min irid ineħħi l-madmad tal-knisja minn fuq imħuħ in-nies. Ma setax jaċċetta li ż-żmien jinbidel u n-nies jedukaw irwieħhom u jibdew jaraw li l-awtorita' ta' nies li jippretenduha bħalu u bħall-mexxej tal-gvern ta' dak iż-żmien kienu żbaljati u qed jimxu kontra l-iżviluppi soċjali li kienu qed juru nġustizzji kemm politiċi kif ukoll reliġjużi. Ma' dan iridu nżidu li Mikiel Gonzi kellu l-Mintoff jiġġieled kontrieh li bħalu ma kienx bniedem li jċedi malajr. Lawrence Gonzi għandu ħafna minn żijuħ li jagħmel sens għax jaqsmu l-istess demm. Ma jittolerax kritika u jmexxi b'grupp ċkejken ta' magħżulin li ħadd ma jista' jmisshom. Minflok ma' juża l-Interdett reliġjuż juża Interdett partiġġjan fil-forma tal-pinna tal-lagħqa bħall-Daphne Caruana Galizia, Andrew Borġ Cardona, Dun Joe Borġ u l- brutta compagnia kollha. Bħal żijuh qatt ma' jaċċetta li żbalja u kull ħaġa li ħażina li tiġri f'Malta jwaħħal f'barra. Mikiel Gonzi l-istess kien jagħmel għaliex kien jiġġustifika ruħu bl-iskuża li hu qiegħed jiġġieled kontra l-Protestantiżmu li skond hu, riedu jdaħħluh f'Malta l-kolonjalisti Ingliżi. Fil-kas ta' Joanna Gonzi, din esprimiet l-opinjoni tagħha b'mod ċar ta' x'taħseb dwar il-Laburisti u din il-ħdura turi l-ardir li għandu ċ-ċirku ta' ġewwa ta' Gonzipn li hu biss jaf x'inhu tajjeb għall-pajjiżna. Iqisu lill-Laburisti bħala "żibel" jew kif jgħidu l-Ingliżi " the great unwashed" u jippretendu li għandhom jibqgħu jmexxu bħalma Mikiel Gonzi kien jippretendi li Malta tibqa' kompletament Kattolika mingħajr l-ebda spazju għal min għandu nuqqas ta' fidi jew fidi differenti. Din l-ħdura u l-arroganza finalment se twaqqa' lil Gonzipn u tkompli żżid ix-xquq li hemm fil-PN, għaliex forsi jirnexxielek tiġġustifika t-trattament taż-żibel lil min ma jaqbilx miegħek, iżda ma' tistax tibqa' tittratta lin-nies tiegħek b'dan il-mod.
Il-Ħdura ta' Gonzi